คือหนูเป็นคนประจำเดือนมาไม่ปกติก็อยู่แล้วค่ะ ประจำเดือนจะมาเดือนเว้นเดือน เหมือนมาตอน 14-18 พค.ค่ะแล้วจะมาอีกทีคือ 7-12 กค.ค่ะ แล้วจะมาอีกตอนเดือนสิงหาคม ซึ่งหนูได้มีพสพ.กับแฟนค่ะ แบบแฟนป้องกันโดยการใส่ถุงนะคะ ส่วนหนูไม่ได้ป้องกันคือไม่ได้กินยาคุม แต่การมีพสพ.คือแฟนไม่เสร็จนะคะเพราะเป็นครั้งแรกค่ะ คือหนูกังวลว่าจะท้องเลยโหลดแอปที่สามารถเช็คประเดือนมาค่ะ หนูมี พสพกับแหนช่วงวันที่ 6 สค.ซึ่งเป็นวันที่ตกไข่พอดีค่ะ ในแอปบอกว่ามีโอกาสตั้งท้องสูง หนูเลยกังวลไปใหญ่ หนูเลยซื้อที่ตรวจท้องมาค่ะ เมื่อวันนี้ 24 หลังจากตรวจขึ้นขีดเดียวค่ะ วันต่อมาคือ 25 ประจำเดือนหนูมาแล้วค่ะ คือที่หนูกังวลคือ หนูประจำเดือนมาแล้ว แล้วส่งมารถตั้งท้องได้อีกรึป่าวค่ะ หนูไปอ่านมาหลายเว็ปบอกว่า มีปจด.ก็สามารถท้องได้ ก็เลยสับสนค่ะว่าจะท้องเพราะมี พสพ.ช่วงตกไข่ค่ะ รบกวนตอยหนูหน่อยนะคะ หนูควรไปตรวจที่คลินิคดีไหมคะ
สวัสดีค่ะ การมีเพศสัมพันธ์โดยใช้ถุงยางอนามัยนั้น โอกาสในการตั้งครรภ์ถือว่ามีน้อย และหากฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ นอกจากนี้ หากประจำเดือนได้มาแล้วในวันที่ 25 ส.ค. และได้ตรวจหาการตั้งครรภ์แล้วในวันที่ 24 ส.ค. (ซึ่งเลย 2 สัปดาห์นับจากที่ได้มีเพศสัมพันธ์ไปแล้ว) และพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น ก็ไม่จำเป็นต้องไปตรวจซ้ำอีกค่ะสำหรับการที่ประจำเดือนมาเดือนเว้นเดือน เท่ากับมีระยะห่างระหว่างรอบประจำเดือนที่นานกว่า 45 วัน แนะนำควรไปพบแพทย์เพื่อตรวจหาสาเหตุ เช่น มีภาวะถุงน้ำจำนวนมากในรังไข่ มีภาวะไทรอยด์ฮอร์โมนผิดปกติ หรืออาจเกิดจากการมีน้ำหนักตัวมาก เป็นต้นส่วนการที่มีข้อมูลว่า มีประจำเดือนก็สามารถท้องได้ จริงๆ แล้ว เลือดที่ออกจากช่องคลอด ไม่จำเป็นต้องเป็นประจำเดือนเสมอไป ดังนั้น เมื่อท้องอยู่และมีเลือดออก เลือดดังกล่าวก็ไม่ถือเป็นประจำเดือน แต่อาจเป็นเลือด เช่น เลือดล้างหน้าเด็ก เลือดจากภาวะแทรกซ้อนของการตั้งครรภ์ เช่น แท้งคุกคาม เป็นต้น